Rhedyw

Sant o Gymru cynnar a gysylltir â Llanllyfni, Gwynedd, yw Rhedyw (Lladin Redicus) (bl. tua dechrau'r 5g efallai).

Hanes a thraddodiad
Ychydig a wyddys amdano. Cysegir eglwys Llanllyfni iddo. Dywedir i'r eglwys gyntaf ar y safle gael ei sefydlu yn y bedwaredd ganrif. Mae traddodiad i Redyw gael ei eni yn Arfon a dod yn swyddog pwysig yn eglwys Augustodunum (Autun heddiw) yng Ngâl.T. D. Breverton, The Book of Welsh Saints (Glyndŵr Publishing, 2000).

Llanllyfni
Ei ŵyl Mabsant yw'r 6 Gorffennaf, pan gynhelir Gŵyl Rhedyw yn Llanllyfni bob blwyddyn.

Ceir Ffynnon Rhedyw ger yr eglwys, a ddefnyddid ar gyfer bedyddio. Hefyd ceir megalith Eisteddfa Rhedyw ar Fynydd Llanllyfni.

Cyfeiriadau

Categori:Pobl y 5ed ganrif o Gymru
Categori:Seintiau o Gymru
Categori:Pobl o Arfon